CONVOCATÒRIA SORTEIG BIBLIOTECA BENVINGUDA CURS 2022/2023 "TOT ESTÀ EN ELS LLIBRES" - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/29383)
  + [Valencià](/va/acuerdo/29493)






Selector de idioma

Leer

* [Español](/es/acuerdo/29011)
* [Valencià](/va/acuerdo/29826)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA SORTEIG BIBLIOTECA BENVINGUDA CURS 2022/2023 "TOT ESTÀ EN ELS LLIBRES"[Butlletí Oficial Universitat d'Alacant](/ca/Publicacion)
============================================================================================================================================

Secretaria General

Butlletí Oficial Universitat d'Alacant





CONVOCATÒRIA SORTEIG BIBLIOTECA BENVINGUDA CURS 2022/2023 "TOT ESTÀ EN ELS LLIBRES"

Data d'aprovació
:   19/09/2022

Data de publicació
:   20/09/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/29197)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/29796)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/29957)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA SORTEIG BIBLIOTECA BENVINGUDA CURS 2022/2023 "TOT ESTÀ EN ELS LLIBRES"&url=https://www.boua.ua.es/va/acuerdo/29642)

**Títol:** CONVOCATÒRIA SORTEIG BIBLIOTECA BENVINGUDA CURS 2022/2023 "TOT ESTÀ EN ELS LLIBRES"

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 19 de setembre de 2022

CONVOCATÒRIA SORTEIG BIBLIOTECA BENVINGUDA CURS 2022/2023 "TOT ESTÀ EN ELS LLIBRES"

1.     Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'uns bons que seran sortejats entre les persones participants de l'activitat que fa la Biblioteca de la Universitat d'Alacant en la Benvinguda UA de cada curs acadèmic, la finalitat de la qual és fomentar la participació de l'alumnat, promocionar la Biblioteca i donar a conèixer els seus serveis i canals de comunicació (xarxes socials).

2.     Requisits de les persones beneficiàries

Podrà obtenir la condició de beneficiari i sol·licitar aquest premi l'alumnat que:

·       Tinga matrícula vigent en el curs acadèmic 2022/2023

·       Participe en l'activitat

·       Indique les seues dades personals

3.     Nombre i dotació de les beques.

Es concedirà un nombre màxim de 3 premis, i es distribuirà l'assignació, fins a un màxim de 100 € cadascun.

El premi consisteix en un bo de 100 € per a canviar per llibres en la Llibreria Compàs, situada al Campus de la UA.

Els bons es podran canviar fins al 30 de novembre del 2022.

4.     Termini i procediment de participació

4.1. Termini de presentació

El termini per a participar serà els dies que dura la Benvinguda UA, és a dir, del 27 al 29 de setembre del 2022.

4.2. Procediment de participació

La participació és lliure per a totes les persones que pertanyen a la Comunitat Universitària, però únicament entraran en el sorteig les persones participants que pertanguen al col·lectiu d'alumnat de la Universitat d'Alacant.

Durant la Benvinguda al curs acadèmic 2022/2023 en l'estand de la Biblioteca es col·locaran dos expositors amb diverses portades de llibre. Cada participant triarà una portada, darrere de la qual trobarà una pregunta sobre aquell llibre. A continuació, han de marcar la resposta en el formulari imprès que tindrem en l'estand, i també indicar-hi les dades personals que serviran per a participar en el sorteig.

5.     Criteris d'adjudicació

L'assignació del premi es farà per sorteig.

Serà indispensable que la resposta indicada en el formulari siga la correcta.

El sorteig serà públic i es farà el dia 3 d'octubre, una vegada finalitzada la Benvinguda UA.

6.     Òrgan gestor i Comissió de Valoració

6.1. Òrgan gestor

L'òrgan gestor de la convocatòria, Unitat de Gestió de la Qualitat i la Comunicació de la Biblioteca de la Universitat d'Alacant, s'encarrega de l'ordenació i la instrucció del procediment, tractarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

Quan el formulari no reunisca els requisits, quedarà exclòs del sorteig.

6.2. Comissió de valoració

Una Comissió serà encarregada de la realització del sorteig.

La comissió tindrà la composició següent:

- Director/a de la Biblioteca Universitària o persona en qui delegue

- Subdirector/a de la Unitat de Gestió de la Qualitat i la Comunicació o persona en qui delegue

- Subdirector/a de la Unitat d'Adquisicions i Gestió de la Col·lecció o persona en qui delegue

7.     Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web de la Biblioteca de la Universitat d'Alacant, fet que substitueix la notificació a les persones interessades i produeix els mateixos efectes.

Els resultats del sorteig seran publicats en la pàgina web i en les xarxes socials de la BUA i es comunicarà a les persones premiades mitjançant les dades de contacte que hagen indicat en el formulari.

Disposaran de 15 dies laborables, comptadors des de l'endemà a la realització del sorteig, per a arreplegar el premi en la Unitat de Gestió de la Qualitat i la Comunicació (edifici Biblioteca General, planta baixa)

8.     Marc legal i pressupostari

La convocatòria d'ajuda, que serveix de base reguladora es troba recollida en la línia de subvenció 2022LS0122 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació de les ajudes d'un màxim de 300 euros serà sufragada amb càrrec al capítol II, orgànica 54770O8965 del pressupost de la Biblioteca. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

9.     Protecció de dades de caràcter personal

De conformitat amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta.

En el marc dels tractaments esmentats, les vostres dades no podran ser cedides, excepte obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

10. Recursos

Contra la convocatòria, les bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 19 de setembre del 2022

La rectora,

PD de signatura, Vicerectorat d'Estudiants i Ocupabilitat

(Resolució de 22 de desembre del 2020)

Rosario Isabel Ferrer Cascales





[Carretera Sant Vicent del Raspeig s/n  
03372 Sant Vicent del Raspeig - Alacant  
 Tel. 00 798 1343 - Fax 30 537 0390](https://www.google.es/maps/@63.421601,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12024&trk=tyah&trkInfo=tarId%1Z5281160119152%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)